וואן טו תרי
1902, הבית הלבן ארה"ב
"ובכן מיסטר פרזדינט" פתח צ'רלס פיירבנקס סגן נשיא ארה"ב "אני מתכבד בזאת להקריא עתירה רשמית שהגיש ראש אגודת האזרחים של גרנד ראפדיס" תיאודור רוזוולט הנשיא הנהן בראשו בכבדות "קרא" הוא אמר פייברנקס שלף ממכתבתו מכתב חתום
"זיכה האלו-קים" פתח פייברנקס בקול רשמי "את הפדרציה המאוחדת של ארצות הברית בכלל ואת הוד מעלת הנשיא אדוננו תיאודור רוזוולט בפרט לשמש כבית לנרדפי ומעוני כל האומות הננו מאחלים לפדרציה המאוחדת בכלל ולאדוננו הנשיא בפרט עוד שנים של שגשוג וצמיחה בכל המובנים
במצב זה הננו להעיר את אוזן הוד מעלת הנשיא בדבר קבוצה קטנה אשר למיטב השקפתנו אין לה זכות קיום בתוככי האומה האמריקאית המאושרת אומה שאפי' גנרל גרנט הכיר במסוכנותה[footnoteRef:1] כוונתנו כמובן לאומה היהודית [1:  כוונת הכותב היא לצו גירוש שחתם הגנרל דאז יוליסס ס. גרנט נגד יהודי מחוז טנסי ב1862
] 

מאז ומתמיד" המשיך המכתב "שמשו היהודים כמחרחרי ריב בכל מקום שהם היו פזורים בו כך בגרמניה ספרד צרפת אנגליה וצפון אפריקה של ימי הביניים כך ברוסיה ובאוקראינה של המאה ה19 וכך באימפריה הרומאית והבבלית של העת העתיקה
הננו מציעים בזאת גירוש מוחלט של כלל האומה היהודית מכל רחבי הפדרציה האמריקאית הננו מציעים לכבוד הנשיא ללכת בדרכיהם של פרינדד ואיזבלה מלכי ספרד ושל אדוארד הראשון מלך אנגליה אשר הכירו בסכנה היהודית ועל זאת באתי על החתום
וורן מרשל
נשיא אגודת האזרחים בגרנד ראפדיס"
פיירבנקס סיים את קריאתו ותלה עיניים ברוזוולט "מה אתה אומר על כך כבוד הנשיא?" הוא שאל "אל תענה לו מאום" השיב רוזוולט בקול כבד "עלי לשקול בעניין"
אותו זמן אי שם ברחבי ארה"ב
אהרן שור ישב במקומו בתוך הרכבת המקשרת בין באפאלו לקליבלנד הוא התנמם על מקומו כששתי ברנשים נכנסו לקרון "יש כאן מישהו" לחש אחד מהם "זה לא מקום מוצלח קולנל" אהרן ריפה את נשימתו ועצם את עיניו בחוזקה "הוא ישן" קבע הקולנל בביטול "קדימה ג'ון תוציא את התוכניות שלנו"
האיש המתקרא בשם ג'ון כחכח בגרונו "כמובן מאיליו" הוא אמר "דו"ח הקו-קלוקס-קלאן" הוא הכריז "יום ג' 04.02"
"ובכן" הכריז האיש "בשם אדוננו ויליאם סימונס אני מתכבד בזאת לפרוש את עיקרי התוכנית לחטיפתו של הנשיא רוזוולט הנשיא מתעתד שבוע הבא לבוא לנאום בגרנד ראפדיס במהלך הנאום האיש שלנו יפעל ואנחנו נשתלט על הנשיא ונכניס אותו לרכב...
קול תרועה רמה נשמע מכוון הרכבת ואהרון פתח את עיניו "אלו-קים אדירים" קרא הקולנל "הבן אדם ער" אהרן מצמץ בבלבול "אני ער" הוא אמר "מה הבלגן הגדול?" הקולנל ניגש על אהרן באיום "תגיד לי יהודי מטונף" הוא לחש באיום "שמעת על מה דיברנו?" "שמעתי" השיב אהרן בבטחה "דיברתם על התמוטטתו של הבנק הפדרלי של ארה"ב" צחוק גס בקע מפי הקולנל "המשך יהודי" הוא אמר "המשך לישון"
אהרן עצם את עיניו אבל האנשים השתתקו שתיקה כבידה השתררה בקרון הרכבת ואהרן ניסה לעבד את המידע שנמסר לו זה עתה חטיפתו של הנשיא רוזוולט אלו-קים אדירים הרי במצב כזה תיכנס ארה"ב למצב של תוהו ובוהו והיהודים יהיו המפסידים הראשיים מכך הוא הבין דבר אחד עליו להיות צמוד לאנשים המתקראים בשם ג'ון והקולנל  בכל מחיר
אהרן קם ממקומו עוטה על פרצופו את החיוך האדיב ביותר שלו "ידידי" הוא פנה לעבר הקולנל "כן יהודי מטונף" רטן הקולנל "מה רצונך" "קודם כל" חייך אהרן "עלי לדעת עם מי אני מדבר מה שמך אדוני?" "פרנקלין דרייבי" השיב הקולנל בחוסר סבלנות "אמור לי מה רצונך יהודי לפני שאני משליך אותך מהקרון"
אהרן עטה על פניו סבר רציני "אני מריח מיסטר דרייבי" הוא אמר "שאתך ניתן לעשות עסקים זה נכון?" "אמור לי מה רצונך יהודי" רטן הקולנל בעצבנות "יש לי מס' מניות בבורסה הגדולה של אמריקה" השיב אהרן "שאני מעוניין להתפטר מהם בכל מחיר תוכל להביא לי קונה שיקנה ממני את המניות במחיר הוגן ואני אשלם לך דמי תיווך נאים" עיניו של הקולנל נצצו בחמדנות "כמה יהודי?" הוא שאל "בוא נאמר" השיב אהרן בורר את מילותיו "50,000 דולר מוצא חן בעינך?" 
"עשינו עסק"| לחצה כף ידו האדירה של הקולנל את כף ידו של אהרן "אני מתגורר ברח' פריור בניין222 ניפגש מתי מר..." "שור" השיב אהרן "אהרן שור" "ובכן אז ניפגש מר שור בביתי שברח' פריור בעוד שבוע מהיום?" "מוסכם" השיב אהרן "בעוד שבוע מהיום אהיה ברח' פריור בניין 222" "אצפה לך מר שור" הגיב הקולנל
כעבור יומיים עצרה הרכבת בעיר קליבלנד אהרן שור ירד מהרכבת מתכנן את צעדיו הבאים עליו לחדור בחשאיות גמורה לבית ברח' פריור 222 ולהוציא את תוכניותיו של הקולנל לחטיפתו של רוזוולט
שתיים לאחר חצות רח' פריור
אפלה גמורה שררה ברח' פריור אהרן גישש את דרכו באיטיות קורא את מס' הבתים מעל השלטים המהודרים כשלפתע צדה עינו שלט שהכריז "בית מס' 222" אהרן החל להקיף את הבית בוחן את צעדיו הבאים גינה גדולה השתרעה מסביב לבית ולה גדר נמוכה אהרן חדר לתוך הגינה בקלות והחל לתור אחרי פתח אפשרי לחדור לבית
חלון צדדי סיפק לו את מבוקשו בדי עמל נדחק אהרן בעד החלון הזעיר ומצא את עצמו בביתו של הקולנל הוא ניגש לעבר סלונו של הקולנל העלה שם אור והחל לחפש ביסודיות אולם גם לאחר חיפוש יסודי לא נמצא מאום
בלית ברירה חדר אהרן לחדר השינה הפרטי של הקולנל הוא נע בזהירות מפחד לנשום אולם המאמץ השתלם על השידה המהגונית נחה מעטפה שלאור הירח ופנסי הרחוב הצליח אהרן לקרוא שהיא מכילה את "מסמכי ישיבת הקו-קלוקס-קלאן יום ג' האחרון" אהרן החדיר את המעטפה לכיס חליפתו והחל לגשש את דרכו ליציאה מהבית
אהרן כבר כמעט מצא את עצמו מחוץ לגינה כשהבחינו בו הכלבים שרשרת נביחות החרידה את שמי הלילה ומתוך הבית פנימה נשמע קולו הזעפני של הקולנל "מישהו חדר לבית" הוא צווח "רגע" הוא צווח "איפה המעטפה, לואיז הרמן ג'יימס התעוררו" הדמויות התעוררו ועד מהרה נראו 4 דמויות פורצות מהבית החוצה
אהרן רץ במורד הרחוב בכבדות צעקותיהם של הרודפים אחריו נשמעו בבירור הוא פנה לסמטה צרה אולם הקולנל כבר הבחין בו "לכאן" הוא צווח והארבעה פנו לעבר הסמטה בלית ברירה זינק אהרן לתוך חצרו של אחד מהבתים הוא הסתופף מתחת לשיח נמוך ועצר את נשימתו ככל האפשר
"אוקיי" פנה הקולנל למשרתיו "אתם תתחילו לסרוק את הסמטה ביסודיות בית בית אני אחכה לכם כאן" אחד המשרתים קפץ לחצר שבה הסתתר אהרן הוא החל לסרוק את החצר ביסודיות אהרן עצר את נשימתו והתחנן שהאדמה תבלע אותו לזמן-מה אולם דבר מעין זה לא קרה המשרת הסיט את ענפי השיח ומבטו נתקל במבטו של אהרן רגע ארוך נותרו המבטים נעוצים זה בזה ולאחר מכן בלא לומר מאום הסתובב המשרת וחזר על עקבותיו 
לאחר שעה ארוכה פנו המשרתים לעבר הקולנל "לא מצאנו כלום מר דרייבי" אמרו המשרתים בנימוס אהרן כבר שינן בליבו את מילות הווידוי אולם להפתעתו לא אמר המשרת מאום "אוקיי" אמר הקולנל באכזבה "הוא כנראה ברח מהסמטה הזאת בלי שהבחנו המשיכו לחפש אחריו"
רגע ארוך חלף והדמויות נשמעו יוצאים מהסמטה אהרן חיכה עד שהדמויות נעלמו סופית ולאחר מכן הוא התנער יצא מהחצר ופתח בריצה לעבר ביתו בביתו הוא ניסה להרגיע את ליבו ההולם ונפנה לבחון סוף כל סוף את המעטפה שלמענה הוא הסתכן כ"כ
במעטפה שכנה ערמה מכובדת של דפים ואהרן החל לקרוא "תוכנית הקו-קלוקס-קלאן" הוא קרא "לחטיפתו של הנשיא רוזוולט"
"ביום ה' בעוד שבוע" הכריזו המסמכים "תיאודור רוזוולט מתכוון לנאום בעיר גרנד ראדפיס עוזרו האישי של רוזוולט מר וורן טיילור מתכון לבגוד בו ולהסגיר את רוזוולט לידנו התוכנית היא כדלהלן ביום ה' בעוד שבוע בשעה 12:00 תתחיל העצרת בבניין ביה"ס הממוקם בין הבניינים 11 ו12 ברחוב מונרו בשעה 12:15 עוזרו של רוזוולט אמור לגשת לבמה כדי למסור לרוזוולט מסמכים מסוימים באותו זמן העוזר ישתלט על רוזוולט ישתמש בו כמגן אנושי ויפנה אותו לרכב של אנשינו החונה בסמוך עד שעתיים אח"כ רוזוולט כבר יהיה מאוחסן במחסן שלנו"
אהרן שור ישב בביתו ולחץ על רקותיו שפעמו בכאב התוכנית נחשפה לפניו במלואה והוא חייב למנוע אותה ואז תובנה כל שהיא הציפה את מוחו בברק כאב הדרך גם אם הוא יצא מקליבלנד ברכבת הראשונה העוזבת את העיר למחרת אין לו סיכוי להגיע לגרנד ראדפיס אלא שעה-שעתיים לפני תחילת האירוע אהרן נאנח עמוקות הוא יעשה את המוטל עליו והקב"ה יעשה את שלו
כעבור כמה שעות מצא אהרן את עצמו  ברכבת הפונה מקליבלנד לגרנד ראדפיס כשהמעטפה הגורלית נמצאת בכיס חזהו לא עברו כמה דקות ואהרן שקע בשינה עמוקה לרגע הזה חיכה כייס צעיר שנכח בקרון הוא ניגש בלאט לעברו של אהרן ומבלי שאיש שם לב החליק את המעטפה לכיסו
כעבור כמה שעות התעורר אהרן וגילה שהמעטפה נעלמה לא נותר לו אלא לקוות שמפקד המשטרה בעיר גרנד ראדפיס יסכים לקבל את דבריו כפי שהם
כעבור שבוע מפקדת המשטרה של גרנד ראדפיס
אהרן התפרץ לתוך תחנת המשטרה "אני חייב לדבר עם הקצין הממונה" הוא אמר "הרגע אדוני" אמר לו היומנאי "קודם כל נקבע תור מסודר" "אין לי זמן לתורים" צווח אהרן "מדובר בעניין הנוגע לגורלה של כל אמריקה" "טוב אדוני" אמר היומנאי "אראה מה ניתן לעשות" היומנאי נכנס לחדרו של המפקד וכעבור כמה דקות חזר בפנים חמורות "הקצין הממונה" הוא אמר "הסכים לקבל אותך לפנים משורת הדין זכור שזמנו קצר"
אהרן נכנס לחדר מגלה אדם כבן 50 מביט בו במבט נוקשה "שמך" פתח האיש "אהרן שור" השיב אהרן "ובכן מיסטר שור" אמר המפקד בנינוחות "בוא נראה מה היה דחוף כל כך שהיה נכון לטלטל את כל המערכת בגללו" "ישנה מזימה" התנשף אהרן "של הקו-קלוקס-קלאן לחטוף את הנשיא רוזוולט" "כיצד?" שאל המפקד באדישות "עוזרו של רוזוולט יבגוד בו ויסגיר אותו לידי הקו-קלוקס-קלאן" השיב אהרן
פניו של המפקד האדימו "ובשביל השטות הזאת הטרדת אותי?" הוא צווח "אדוני" ניסה אהרן לומר "לא" צווח המפקד "אני לא מעוניין לשמוע שום מילה ממך" המפקד התנשם עמוקות ואז שאל "יש לך אי אלו מסמכים שתומכים בתיאוריה שלך?" "לא" השיב אהרן "כייס גנב אותם ממני" "ואתה מצפה שנאמין לך" לגלג המפקד "אהה חלמת חלום נאה בלילה ועכשיו אתה מטריד את כל המערכת בגללו לך מכאן חצוף ותודה לי שאני לא משליך אותך לכלא"
"אדוני"| אמר אהרן "אני מתחנן..." "שתוק" צווח המפקד "עוד מילה אחת ואני משליך אותך לכלא" אהרן הבין שכלו כל הקיצין ונפנה לצאת שפוף מהמשרד הוא כבר פנה לצאת לעבר היציאה כשאחד מהשוטרים הזוטרים סימן לו לגשת אליו
אהרן ניגש לעבר השוטר והלה לחש לו "תקשיב מר שור" הוא לחש "אני מאמין לך" "יפה מאוד" השיב אהרן במרירות "ומה זה נותן לי?" "הבית שלי" השיב השוטר "צמוד למתחם שבו מתרחשת העצרת" השוטר שלף מפתח מכיסו "הנה המפתח" הוא אמר "תיכנס לבית ודרכו תשתחל למתחם העצרת ותנטרל את המנוול, אוקיי" "אוקיי בהחלט" השיב אהרן נרגש "האלו-קים יברך אותך"
אהרן יצא מתחנת המשטרה ופתח בריצה מטורפת לעבר רחוב מונרו נותרו עוד 20 דקות עד תחילת העצרת ואהרן היה נחוש להגיע לשם בזמן 2 דקות לפני תחילת העצרת פרץ אהרן לדירתו של השוטר מתנשם ומתנשף
קולו של רוזוולט כבר החל להישמע בבירור "ובכן" הוא אמר "אני מברך את האומה האמריקאית בשלום שגשוג ושלווה התכנסנו כאן היום כדי לדון בכמה בעיות העומדות על הפרק" אהרן יצא למרפסת הצמודה למתחם האירוע וכשכל שריריו דרוכים הוא חיכה לרגע האמת
כעבור רבע שעה סימן רוזוולט לעוזרו העוזר עלה לבמה ולפתע במקום למסור את המסמכים הוא השתחל מאחוריו של רוזוולט והצמיד אקדח לגבו "רבותי" הדהד קולו "אני מחזיק את הנשיא כבן ערובה ומשתמש בו כבמגן חי אם הנשיא לא יתפנה מרצונו לרכב השחור החונה ליד מתחם ביה"ס-הוא ימות"
אהרן לא חיכה עוד רגע בזריזות הוא הניף את עצמו לתוך מתחם ביה"ס ובזריזות חתולית החל להתקדם לעברו של העוזר הוא ידע שרחש מיותר אחד-יחרוץ את גורלו ובכ"ז הוא התקדם לאט ובנחישות "ובכן הנשיא רוזוולט" שאל העוזר "האם אתה מתכוון להתפנות לרכב" "לא" השיב רוזוולט "הבן" הוא אמר "אם אמות האומה האמריקאית תתאושש אם אחטף היא תכנס לתוהו ובוהו"
"הנשיא רוזוולט" הדהד קולו של העוזר "אני מזהיר אותך אתה משחק בחייך אספור כעת עד שלוש כשאגיע לשלוש אם לא תסכים להתפנות לרכב תמות, וואן " הוא פתח "טו תרי ובכן..." קולו של העוזר חדל לפתע כשיד הצמידה את ידיו לגופו ועוד יד הצמידה אקדח לצוארו "זרוק את הנשק מר טיילור" לחש אהרן שור "אין לך סיכוי" טיילור זרק את הנשק ונפנה לעברו של שור איבה אין-סופית בעיניו "אתה" הוא פתח נשנק מזעם "אני" הגיב אהרן בנחת "מאבטחים אזקו אותו" שתי מאבטחים עטו על מר טיילור ועזקו את ידיו
הדרמה הסתיימה והנשיא נפנה לעברו של אהרן שור "הגעת בדיוק בזמן מר..." "שור" השיב אהרן "אהרן שור" "הגעת בדיוק בזמן מר שור הצלת אותי ואת האומה האמריקאית כולה מאסון נוראי במה אוכל להודות לך?" שאל הנשיא "אין צורך להודות לי" השיב אהרן שור בצניעות "בסה"כ עשיתי את המוטל עלי" "ובכ"ז" אמר הנשיא ושקע בהרהורים "רגע" הוא אמר לפתע "כבודו יהודי" "בהחלט" השיב אהרן "אם כן" השיב הנשיא "אני יודע איך לגמול לך, רבותי" הכריז הנשיא האמריקאי למיקרופון "מזה כמה ימים שמונחת על שולחני הצעת חוק לגירוש יהודי ארה"ב אודה ואתוודה שראש הסגל של הבית הלבן לוחץ עלי מאוד לקבל אותה וכבר חשבתי להיענות לו אולם לאור ההתרחשויות האחרונות אני עומד ומכריז-יחי העם היהודי לנצח" "יחי" הריעו אלפי קולות ואהרן מחה דמעות מעיניו

